laion/Wikipedia-Exotic huggingface dataset:
קליאו (סדרת טלוויזיה)

קליאו (בגרמנית: Kleo) היא סדרת מתח קומית גרמנית שהופקה על ידי האנו האקפורט, ריצ'רד קרופף, בוב קונרד ואלנה סנפט עם חברת Zeitsprung Pictures עבור נטפליקס. הדמות הראשית בסדרה היא קליאו שטראוב, מתנקשת לשעבר בשירות הביון המזרח גרמני, שמגולמת על ידי ילה האס. לאחר ביצוע משימה בגרמניה המערבית, קליאו נעצרה ונאלצה לבלות שלוש שנים בכלא עד נפילת חומת ברלין ואיחוד גרמניה. לאחר שחרורה קליאו מתחילה במסע נקמה שיעלה בחייהם של רבים מהמעורבים במאסרה. קליאו שטראוב מבצעת משימות עבור השטאזי המזרח גרמני כמתנקשת לא רשומה בחטיבה 18 של מינהל הביון הכללי. לאחר ביצוע התנקשות ב-1987 במועדון "ביג עדן" במערב ברלין, היא הואשמה בבגידה במולדת במסגרת מלכודת שהטמין השטאזי, היא נעצרה ונכלאה. בכלא היא נתונה לאלימות אכזרית. היא נפצעת כל כך קשה שהיא מאבדת את ילדה שטרם נולד. לאחר שלוש שנים היא משתחררת עקב החנינה הכללית שהוכרזה על אסירים פוליטיים עם נפילת חומת ברלין. קליאו מחליטה לברר מי הכניס אותה לכלא ומאילו סיבות הוחלט להשביתה על ידי השטאזי. עם התקדמות חקירתה, היא יורדת לעומקה של קונספירציה מודיעינית שמסתבכים בה בכירים מערב גרמניים. מסע הנקמה שלה גובה קורבנות רבים והיא הופכת את עצמה ליעד לאנשים שונים שרודפים אותה. אחד מהם הוא בלש כושל במשטרת ברלין, סוון פצולד, שראה את קליאו במהלך המבצע שלה במועדון "ביג עדן" והיה היחיד שזיהה את מקרה ההתנקשות כרצח למרות שבכיריו מאמינים כי היה מדובר במנת יתר. הוא מקווה לעשות קפיצת מדרגה בקריירה על ידי פתרון המקרה ועוקב אחרי קליאו מברלין, דרך מיורקה לצ'ילה. ילה האס – קליאו ג'ניפר שטראוב, מתנקשת לשעבר בשירות השטאזי, המשטרה החשאית המזרח גרמנית רוזה וורטץ – קליאו הצעירה דמיטרי שאד – סוון פצולד, בלש ממשטרת ברלין יוליוס פלדמאייר – תילו ולדימיר בורלאקוב – אנדי וולף וינסנט רדטצקי – אווה מיטיג, סוכן ביון מרתה סרוקה – רמונה "אניה" ברנדט אלסיה לאוסה – אן גייקה תנדי סבה – ג'ני שניידר יורגן היינריך – אוטו שטראוב, גנרל במשרד הפנים של גרמניה המזרחית, סבה של קליאו סטפי קינרט – מרגוט הונקר יון הואנג – מין סון אלכסנדר הירב – קולונל לודגר וישורק, מפקדה של קליאו מהשטאזי טנר סהינטירק – פרדי למבך גונר הלם – אריך מילקה הארי שאפר – אלכסנדר בלוב, איש הק.ג.ב. לשעבר הרעיון לסדרה הגיע מהאנו האקפורט, ריצ'רד קרופף ובוב קונרד, הידוע ומהתסריטאית אלנה סנפט. הסדרה משבצת בעלילה תערובת של אלמנטים אמיתיים ופיקטיביים מההיסטוריה של גרמניה המזרחית. למשל, המזוודה הסודית האדומה הקיימת האמיתית של ראש השטאזי, אריך מילקה, משחקת תפקיד חשוב בסדרה, מצד שני מדובר ברצח הפיקטיבי של מילקה, אירוע שאינו מבוסס על אירועים אמיתיים, מאחר שמילקה לא נרצח. דוגמאות נוספות כוללות את ביקורה של קליאו אצל מרגוט הונקר בצ'ילה לאחר נפילת חומת ברלין. הסוף הפתוח של העונה הראשונה מעיד על המשך הסיפור. בספטמבר 2022 חידשה נטפליקס את הסדרה לעונה שנייה. "קליאו", במסד הנתונים הקולנועיים IMDb (באנגלית) "קליאו", באתר נטפליקס "קליאו", באתר Rotten Tomatoes (באנגלית) "קליאו", במסד הנתונים הקולנועיים KinoPoisk (ברוסית) נדב מנוחין‏, טרנטינו נגד השטאזי: אפילו שהיא מגוחכת, "קליאו" בנטפליקס מספקת בינג' מהנה, באתר וואלה, 29 באוגוסט 2022 גילי איזיקוביץ, "קליאו": מסע נקמה יומרני ומשעמם, באתר הארץ, 30 באוגוסט 2022 Max Goldbart, Max Goldbart, Netflix Renews German Spy Thriller ‘Kleo’ For Season Two, Deadline, ‏29 בספטמבר 2022 (באנגלית)
סודותיי (שיר)

"סודותיי" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה הראשונה והמובילה של אלבום הבכורה של הזמרת, סודותיי. השיר נכתב והולחן על ידי אביב ויעל נעים, והופק על ידי אודי הניס ומשה דעבול. ב-9 במרץ 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-6 באפריל עלה למקום השלישי – המיקום הגבוה ביותר אליו הגיע. ב-15 ביוני, לאחר אחד-עשר שבועות צעידה, יצא מהמצעד השבועי. במצעד העברי השנתי של ה'תשס"ו באותה התחנה דורג במקום ה-13, ואילו במצעד הרשמי של גלגלצ לשנת ה'תשס"ו דורג במקום ה-32. המצעד השבועי של רשת ג' מתאריך 9 במרץ 2006. פזמונט המצעד השבועי של רשת ג' מתאריך 16 במרץ 2006. פזמונט המצעד השבועי של רשת ג' מתאריך 6 באפריל 2006. פזמונט המצעד השבועי של רשת ג' מתאריך 15 ביוני 2006. פזמונט מצעד השנתי תשס"ו (2006), פזמונט המצעד השנתי של גלגלצ לשנת תשס"ו. פזמונט
אוהד טל

אוהד טל (נולד ב-4 בינואר 1982, ט' בטבת ה'תשמ"ב) הוא חבר כנסת מטעם רשימת הציונות הדתית, ומכהן כיו״ר הוועדה למיזמים ציבוריים. בעבר היה מזכ"ל תנועת בני עקיבא העולמית וסמנכ"ל תנועת המזרחי. טל נולד באילת וגדל בה. משפחתו לא הייתה דתית, וכשהיה בבית הספר היסודי החלה בתהליך חזרה בתשובה. למד בבית הספר היסודי הממלכתי־דתי ימין הרצוג באילת ובישיבה התיכונית במצפה רמון, ושירת כמפקד טנק בחיל השריון. לאחר שירותו הצבאי עבר ללמוד בישיבת ההסדר בשדרות כמה חודשים ובהמשך עבד במשך שנתיים בחברת "אל אופ" של אלביט מערכות, בפיתוח מערכות מתקדמות לטנקים. בעל תואר ראשון בחינוך עם התמחות במנהיגות ובניהול מערכות חינוך מאוניברסיטת בר-אילן ותואר שני בניהול ובמדיניות ציבורית מהאוניברסיטה העברית. טל הדריך במיזמים חינוכיים בקרן למורשת הכותל המערבי וניהל אותם, והיה מנהל השטח של פרויקט סינון העפר מהר הבית מטעם עמותת אלע"ד. בשנת 2013 מונה לשליח המרכזי של תנועת בני עקיבא והסוכנות היהודית בהולנד. עם חזרתו לישראל, הקים וניהל את "מרכז השליחות של הציונות הדתית" – ארגון גג של עשרה ארגונים הפועלים לעידוד בני ובנות הציונות הדתית לצאת לשליחות בתפוצות, ובהמשך מונה לסמנכ"ל תנועת "המזרחי העולמי". בשנת 2021 מונה למזכ"ל תנועת בני עקיבא העולמית. ביום הגשת הרשימות במערכת הבחירות לכנסת העשרים וחמש (2022), הודיע יו"ר מפלגת "הציונות הדתית", בצלאל סמוטריץ', על שיבוצו של טל במקום 12 ברשימת המפלגה לכנסת, שזכתה לבסוף ל־14 מנדטים. נשוי לתמר לבית שחל, בעלת תואר שני במִנהל עסקים ומ־2017 מנהלת הכספים ומשאבי האנוש ברשת התיכונים וכפרי הנוער הדתית "דעת". לזוג ארבעה ילדים והם מתגוררים באפרת. מדיה וקבצים בנושא אוהד טל בוויקישיתוף אוהד טל, באתר ערוץ הכנסת אוהד טל, באתר הכנסת אוהד טל, באתר כנסת פתוחה מזכ"ל חדש לתנועת בני עקיבא העולמית, באתר כיפה, 10 במאי 2021 אסף אוהב־ציון, הרכש האחרון ברשימה של סמוטריץ': מזכ״ל בני עקיבא העולמי, באתר חדשות המגזר דתילי, ‏14 בספטמבר 2022 עטרה גרמן, ח״כ אוהד טל מתכוון להמשיך לעסוק ביהדות התפוצות "בלי לדבר על זרמים", מקור ראשון, 23 בנובמבר 2022 ראיון ח"כ אוהד טל: "הממשלה צריכה להחיל ריבונות על הבקעה - זאת התשובה לטרור", באתר כיפה, 9 באפריל 2023 יוסף ארנפלד, עניין אישי עם אוהד טל, באתר ערוץ 7, 6 ביולי 2023 בנצי רובין, ‏אחרי דחייה: הוקמה הוועדה המיוחדת של אוהד טל, באתר "סרוגים", 1 בפברואר 2023 עדו בן פורת, אוהד טל נבחר למזכ"ל תנועת בני עקיבא העולמית, באתר ערוץ 7, 9 במאי 2021 חזקי ברוך, מזכ"ל תנועת בני עקיבא העולמית אוהד טל מצטרף למפלגת הציונות הדתית ויוצב במקום 12, באתר ערוץ 7, 14 בספטמבר 2022
חולמת (שיר)

"חולמת" הוא סינגל שהוקלט על ידי הזמרת הישראלית דין דין אביב בהשתתפות מוש בן ארי. את השיר הוציאה לאור בשנת 2006 חברת התקליטים הד ארצי, והוא נכלל כרצועה השישית באלבום הבכורה של הזמרת, סודותיי. השיר נכתב והולחן על ידי בן ארי, והופק על ידי משה דעבול. ב-4 במאי 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום העשירי. ב-22 ביוני עלה למקום החמישי – המיקום הגבוה ביותר אליו הגיע. ב-17 באוגוסט, לאחר אחד-עשר שבועות צעידה, יצא מהמצעד השבועי. במצעד העברי השנתי של ה'תשס"ו באותה התחנה דורג במקום ה-26. המצעד השבועי של רשת ג' מתאריך 4 במאי 2006. פזמונט המצעד השבועי של רשת ג' מתאריך 11 במאי 2006. פזמונט המצעד השבועי של רשת ג' מתאריך 22 ביוני 2006. פזמונט המצעד השבועי של רשת ג' מתאריך 17 באוגוסט 2006. פזמונט מצעד השנתי תשס"ו (2006), פזמונט
קוטג' יורק

קוטג' יורק הוא בית בשטחו של בית סאנדרינגהאם בנורפוק, אנגליה. הקוטג' נקרא במקור "קוטג' הרווקים", ונבנה כבית מגורים כחלק מבית סנדרינגהאם. בשנת 1893, ניתן המבנה על ידי המלך לעתיד אדוארד השביעי, אז הנסיך מוויילס, כמתנת חתונה לבנו הנסיך ג'ורג', הדוכס מיורק (לימים המלך ג'ורג' החמישי), שחי שם עם אשתו, המלכה מרי לעתיד, לאחר נישואיהם. בני הזוג חיו שם 33 שנים עד מותה של המלכה אלכסנדרה ב-1925; חמשת ילדיהם הקטנים ביותר נולדו שם. ג'ורג' החמישי אהב את המבנה. הוא ריהט אותו בעצמו ברהיטים שנרכשו מחנות הרהיטים מייפל ושות'. כיום, קוטג' יורק משמש כמשרדי אחוזת סנדרינגהם; יחידות נופש ודירות לעובדי אחוזה תופסות גם הן חלק מהבניין. מדיה וקבצים בנושא קוטג' יורק בוויקישיתוף "Norfolk Coast". אורכב מ-המקור ב-18 במרץ 2012. נבדק ב-3 בדצמבר 2012. {{cite web}}: (עזרה) Duke of Windsor (8 בדצמבר 1947). "A Royal Boyhood". Life Magazine: 118. נבדק ב-31 במרץ 2015. {{cite journal}}: (עזרה) "York Cottage". נבדק ב-3 בדצמבר 2012. {{cite web}}: (עזרה) Sir Roy Strong, ‏A home fit to make Royal family history, The Telegraph, 2 April 2013
מסטודון (פירושונים)

האם התכוונתם ל... מסטודון – יונק ממשפחת הממוטיים מסטודון (להקה) – להקת מטאל אמריקאית מסטודון (רשת חברתית) – רשת חברתית מבוססת קוד פתוח ושרתים מבוזרים
בולוס (רפואה)

ברפואה, בולוס (מלטינית: bolus, כדור) הוא מתן כמות נוספת של תרופה, סם או תרכובת אחרת בתוך טווח זמן קצר מזמן נתינת המנה הראשונית, בדרך כלל 1–30 דקות, במטרה להעלות את ריכוז החומר בדם לריכוז שמספיק כדי להשפיע. בולוס יכול להינתן בזריקה: תוך ורידית, תוך שרירית, לעמוד השדרה, תת-עורית או בשאיפה. הדרך בה ניתן הבולוס נקבעת על פי הריכוז הרצוי של החומר בגוף. בולוס של חיסון שניתן בזריקה תוך שרירית מאפשר שחרור איטי של האנטיגן כדי לתת זמן לגוף לפתח נוגדנים. בולוס שניתן בוריד מאפשר העלאה מהירה של ריכוז החומר בדם. חולי סוכרת משתמשים במונח בולוס כמינון של אינסולין שניתן במרוכז לפני ארוחה. (במקביל לדרך האחרת למתן אינסולין שהיא הזרקה איטית ומתמשכת של אינסולין כל הזמן ולא רק לפני ארוחה). Insulin Pump Terminology - Diabetes Care Group, web.archive.org, ‏2007-07-06 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אף לא מילה

"אף לא מילה" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה השמינית באלבומה השני של הזמרת, חופשיה בין עולמות. השיר נכתב על ידי הדר גלרון והולחן והופק על ידי אלון יופה. ב-4 בספטמבר 2008 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-6 בנובמבר עלה למקום השביעי – המיקום הגבוה ביותר שהגיע אליו. ב-18 בדצמבר, לאחר אחד-עשר שבועות צעידה, יצא מהמצעד השבועי. המצעד השבועי של רשת ג' מתאריך 4 בספטמבר 2008. פזמונט המצעד השבועי של רשת ג' מתאריך 11 בספטמבר 2008. פזמונט המצעד השבועי של רשת ג' מתאריך 6 בנובמבר 2008. פזמונט המצעד השבועי של רשת ג' מתאריך 18 בדצמבר 2008. פזמונט המצעד השבועי של רדיו 90FM
ספרי לי אהובה

"ספרי לי אהובה" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה הראשונה באלבומה השני של הזמרת, חופשיה בין עולמות. השיר נכתב והולחן על ידי אלון יופה והדר גלרון. ב-13 בנובמבר 2008 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום התשיעי. ב-11 בדצמבר עלה למקום הרביעי – המיקום הגבוה ביותר שהגיע אליו. ב-29 בינואר 2009, לאחר עשרה שבועות צעידה, יצא מהמצעד השבועי. המצעד השבועי של רשת ג' מתאריך 13 בנובמבר 2008. פזמונט המצעד השבועי של רשת ג' מתאריך 20 בנובמבר 2008. פזמונט המצעד השבועי של רשת ג' מתאריך 11 בדצמבר 2008. פזמונט המצעד השבועי של רשת ג' מתאריך 29 בינואר 2009. פזמונט המצעד השבועי של רדיו 90FM
שיבוא אליי

"שיבוא אליי" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2008 חברת התקליטים הד ארצי, והוא נכלל כרצועה השנייה באלבומה השני של הזמרת, חופשיה בין עולמות. השיר נכתב והולחן על ידי אלון יופה והדר גלרון. ב-8 בינואר 2009 הוצג כמועמד לכניסה למצעד הפזמונים העברי של רשת ג'. בשבוע לאחר מכן דורג במקום התשיעי. ב-29 בינואר עלה למקום השישי – המיקום הגבוה ביותר אליו הגיע. ב-12 במרץ, לאחר שמונה שבועות צעידה, יצא מהמצעד השבועי. מילות השיר "שיבוא אליי", באתר שירונט המצעד השבועי של רשת ג' מתאריך 8 בינואר 2009. פזמונט המצעד השבועי של רשת ג' מתאריך 15 בינואר 2009. פזמונט המצעד השבועי של רשת ג' מתאריך 29 בינואר 2009. פזמונט המצעד השבועי של רשת ג' מתאריך 12 במרץ 2009. פזמונט המצעד השבועי של רדיו 90FM
על כל עלה נושר (הלוואי הלוואי)

"על כל עלה נושר (הלוואי הלוואי)" הוא סינגל שהוקלט על ידי הזמר הישראלית דין דין אביב. את השיר הוציאה לאור בשנת 2009 חברת התקליטים NMC יונייטד אנטרטיינמנט, והוא נכלל כרצועה ה-14 באלבום האוסף של הזמרת, האוסף. השיר נכתב והולחן על ידי רחל שפירא ומוני אמריליו, והופק על ידי רמי הראל. ב-22 באוקטובר 2009 הוצג כמועמד לכניסה למצעד הפזמונים של רשת ג'. בשבוע לאחר מכן דורג במקום השמיני. ב-12 בנובמבר עלה למקום השישי – המיקום הגבוה ביותר אליו הגיע. ב-10 בדצמבר, לאחר שישה שבועות צעידה, יצא מהמצעד השבועי. מילות השיר "על כל עלה נושר", באתר שירונט המצעד השבועי של רשת ג' מתאריך 22 באוקטובר 2009. פזמונט המצעד השבועי של רשת ג' מתאריך 29 באוקטובר 2009. פזמונט המצעד השבועי של רשת ג' מתאריך 12 בנובמבר 2009. פזמונט המצעד השבועי של רשת ג' מתאריך 10 בדצמבר 2009. פזמונט
נועדנו (שיר)

"נועדנו" הוא סינגל שהוקלט על ידי הזמר הישראלי גלעד שגב בהשתתפות דין דין אביב ויהודה קיסר. את השיר הוציאה לאור בשנת 2009 חברת התקליטים היי פידליטי, והוא נכלל כרצועה הרביעית באלבום האולפן, נועדנו. השיר נכתב על ידי גלעד שגב, שגם הפיק אותו לצד גלעד שמואלי. הלחן שלו תואם לזה של "Marble House" של להקת The Knife, שיצרו קארין דרייר, אולוף דרייר וג'יי ג'יי יוהנסון. ב-5 בנובמבר 2009 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום השביעי (הכניסה הגבוהה ביותר לשבוע זה). ב-10 בדצמבר עלה למקום הראשון, שם שהה ארבעה שבועות רצופים. ב-11 בפברואר 2010, לאחר שלושה-עשר שבועות צעידה, יצא מהמצעד השבועי. במצעד הפזמונים העברי השנתי של ה'תש"ע של גלגלצ ו-ynet דורג במקום ה-34. סרטון השיר "נועדנו" באתר יוטיוב מילות השיר "נועדנו" באתר שירונט המצעד השבועי של רשת ג' מתאריך 5 בנובמבר 2009, פזמונט המצעד השבועי של רשת ג' מתאריך 12 בנובמבר 2009. פזמונט המצעד השבועי של רשת ג' מתאריך 10 בדצמבר 2009. פזמונט המצעד השבועי של רשת ג' מתאריך 17 בדצמבר 2009. פזמונט המצעד השבועי של רשת ג' מתאריך 24 בדצמבר 2009. פזמונט המצעד השבועי של רשת ג' מתאריך 31 בדצמבר 2009. פזמונט המצעד השבועי של רשת ג' מתאריך 11 בפברואר 2010. פזמונט
גורדון הרברט

גורדון וולטר הרברט (באנגלית: Gordon Walter Herbert; נולד ב-16 בפברואר 1959) הוא כדורסלן עבר ומאמן כדורסל קנדי-פיני המשמש כמאמן באיירן מינכן מהבונדסליגה והיורוליג, ושל נבחרת גרמניה בכדורסל. הרברט שיחק כדורסל מכללות במכללת צפון איידהו בקור ד'אלן במשך שנתיים ואף הוכנס להיכל התהילה שלה ב-2009, וב-1979 עבר לאוניברסיטת איידהו במוסקו. לאחר שנפצע בפרק כף היד והחמיץ את כל שנתו הרביעית (שאמורה להיות האחרונה שלו), המשיך הרברט לשנה חמישית במכללות. הוא פתח בעמדת הסמול פורוורד וסייע לאיידהו לנצח בכל 16 המשחקים הראשונים שלה, לסיים במאזן 24–2 בעונה הסדירה ולהעפיל לשמינית גמר טורניר אליפות המכללות בכדורסל. לאחר שסיים את קריירת המכללות שלו שיחק הרברט בפינלנד במשך 12 שנים בחמש קבוצות שונות. קריירת המועדונים שלו הסתיימה ב-1994, כשהחל לאמן. הרברט שיחק גם במדי נבחרת קנדה הבוגרת בטורניר הכדורסל באולימפיאדת לוס אנג'לס (1984), שם סיימה במקום הרביעי, ובאליפות העולם בכדורסל 1986, בה סיימה במקום השמיני. הרברט זכה במדי נבחרת קנדה במדליית זהב בטורניר הכדורסל באוניברסיאדת אדמונטון (1983). ב-1994 מונה הרברט למאמן קוריהאיט הפינית, קבוצתו האחרונה כשחקן. הוא אימן בפינלנד עד שנת 2000, אז מונה למאמנה של ס. אוליבר וירצבורג הגרמנית. ב-2001 מונה למאמן סקיליינרס פרנקפורט וב-2004 זכה באליפות הבונדסליגה. ב-2006 עבר לצרפת וחתם בראסינג פריז, וב-2006 מונה למאמן פו אורטז והוביל אותה לזכייה בגביע הצרפתי בכדורסל. בנוסף, בין 2005 ל-2007 שימש כמאמנה של נבחרת גאורגיה בכדורסל. ב-7 ביולי 2007 מונה הרברט למאמן אריס סלוניקי מליגת העל היוונית בכדורסל. בעונת 2008/2009 שימש כעוזר מאמן בקבוצת ה-NBA טורונטו ראפטורס. לאחר שאימן את אספון הונקה, פרנקפורט ואלבה ברלין, בעונת 2015/2016 הוביל הרברט את הסקיליינרס לזכייה ביורופקאפ לאחר ניצחון בגמר על פלקנסטרו וארזה. באותה עונה הוא אף נבחר למאמן השנה בבונדסליגה. במאי 2020 שוחרר הרברט מפרנקפורט וב-2 ביולי חתם באבטודור סראטוב הרוסית מהליגה המאוחדת של VTB. הוא פוטר במרץ 2021. בספטמבר 2021 הוא מונה למאמן נבחרת גרמניה בכדורסל, תחת הדרכתו זכתה הנבחרת במדליית ארד באליפות אירופה ב-2022 ובמדליית זהב בגביע העולם בכדורסל 2023. ב-25 ביולי 2024 מונה למאמן בבאיירן מינכן מליגת העל הגרמנית והיורוליג. מדיה וקבצים בנושא גורדון הרברט בוויקישיתוף פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א היכל התהילה, באתר מכללת צפון איידהו Gordie Herbert is the new head coach of Avtodor Saratov, Sportando, ‏2 ביולי 2020 Gordon Herbert ist neuer Herren-Bundestrainer, פדרציית הכדורסל הגרמנית, [גורדון הרברט הוא המאמן הלאומי החדש לגברים] (בגרמנית) מאמן חדש למדר: הרברט מונה למאמן באיירן, באתר ערוץ הספורט, 25 ביולי 2024
רבל (בושם)

רבל (באנגלית: Rebelle) הוא הבושם השני לנשים של הזמרת הברבדית ריהאנה. הוא הופץ באביב 2012 והונפק על ידי קו הבישום "פרלוקס פרגנס". הבושם היה זמין לרכישה באתר האינטרנט Belk.com, ב-15 בפברואר 2012 בארצות הברית. הוא היה זמין גם בחבילה מיוחדת ב-Macy's (אנ') לזמן מוגבל. החבילה כללה את הבושם הקודם של הזמרת, רבל פלר, אלבום האולפן השישי שלה, Talk That Talk ואת רבל עצמו. בסקר שנערך באתר הרשמי של הבושם הראשון של ריהאנה רבל פלר, ריהאנה ביקשה מהמעריצים לציין אם הם מורדים או טובים. לאחר ש-68% מהמעריצים של ריהאנה הצביעו לרבל, הזמרת החליטה להוציא את הבושם השני שלה, רבל, לאחר שזכתה להצלחה גדולה עם בושם הבכורה שלה, רבל פלר. קמפיין הקידום של רבל, בוצע על ידי במאי הקליפים, אנתוני מנדלר, שהיה אחראי על צילום קמפיין הקידום של רבל פלר. הבושם שווק גם ברשתות החברתיות, בפייסבוק ובטוויטר. בנוסף לכך, שלט חוצות גדול, שהוצג בכיכר טיימס, ניו יורק, הציג את ריהאנה, בפוסטר בו ניתן לראות לידה את הבושם עצמו. ריהאנה תיארה את הבושם כבעל "אלמנט רומנטי נשי", תוך שמירה על "איכות מתריסה". היא הוסיפה, "הבושם החדש שלי הוא על השתלטות אך עדיין להיות גברת". התווים העליונים של הבושם כוללים; שזיף, תות וג'ינג'ר, תווי האמצע כוללים סחלב, קקאו והליוטרופ, ותווי הבסיס כוללים מושק, פצ'ולי, ענבר וקפה. הניחוח ארוז בצורת פלקון, בצבעי אדום וזהב, בדומה לזה של הבושם הקודם של ריהאנה. להלן רשימת המוצרים שיצאו במסגרת הפצתו של הבושם: 100 מ"ל/3.4 oz 50 מ"ל/1.7 oz 30 מ"ל/1.0 oz 15 מ"ל/0.5 oz קרם גוף 200 מ"ל/6.7 oz ג'ל רחצה 90 מ"ל/3.0 oz מאז הפצתו של רבל ברחבי הממלכה המאוחדת בפברואר 2012, הוא נמכר בלמעלה מ-2 מיליון בקבוקים. לאחר מכן, דווח על 4 מיליון בקבוקים שנמכרו ממנו באזור. הוא היה לאחד מהבשמים הנמכרים ביותר כאשר יצא, לצד הבשמים: היט של ביונסה, זוהר מאת ג'יילו של ג'ניפר לופז ומידנייט פנטזי של בריטני ספירס. Gregory DelliCarpini Jr, Gregory DelliCarpini Jr, Meet Rebelle, Rihanna’s New Fragrance, Billboard, ‏2011-10-19 (באנגלית אמריקאית) "Rebelle by Rihanna now available at Belk.com", ‏2016-03-03 "Reb'l Fleur and Rebelle by Rihanna Deluxe Gift Set - Fragrance - Beauty - Macy's" "Reb'l Fleur by Rihanna" "Perfumes by Rihanna (@PerfumesbyRiRi) - Twitter", \ Rihanna Poses Nude in Times Square - ABC News, web.archive.org, ‏2012-06-15 "Rihanna's New Rebelle Perfume Comes Out Soon!" Rebelle Rihanna perfume - a fragrance for women 2012, www.fragrantica.com (באנגלית) Rihanna's Fragrance Rebelle Becomes Fastest Selling Celebrity Perfume In The UK, Capital (באנגלית)
ניוד מאת ריהאנה

ניוד מאת ריהאנה (באנגלית: Nude by Rihanna) הוא הבושם השלישי לנשים של הזמרת הברבדית ריהאנה. הוא הופץ ב-23 בנובמבר 2012 והונפק על ידי קו הבישום "פרלוקס פרגנס". את הבושם הוציאה ריהאנה לכבוד בלאק פריידיי; יום שישי, שפותח את עונת השופינג שבין חג ההודיה בארצות הברית לחג המולד. הבושם תואר כניחוח "מתוק, פרחוני [ו]פירותי עם מעט ריח של וניל". הוא מורכב גם מתווים של עץ וסקין מושק. הוא מאופיין בניחוחות פירותיים של גויאבה, מנדרינה ואגס בתור התווים העליונים. התווים האמצעיים מורכבים מפרחים לבנים: עלי כותרת של גרדניה, יסמין ערבי קטיפתי ותפוז-שמנת. תווי הבסיס מורכבים מאלגום, סחלב, וניל ומושק "סקונד סקין". להלן רשימת המוצרים שיצאו במסגרת הפצתו של הבושם: 100 מ"ל/3.4 oz 50 מ"ל/1.7 oz 30 מ"ל/1.0 oz 15 מ"ל/0.5 oz Our Big Guide To Scoring Major Beauty Deals On Black Friday, HuffPost, ‏2012-11-23 (באנגלית) Nude Rihanna perfume - a fragrance for women 2012, www.fragrantica.com (באנגלית)
האוסף (אלבום של דין דין אביב)

"האוסף" הוא אלבום האוסף הראשון והיחיד של הזמרת הישראלית דין דין אביב. את האלבום הוציאה לאור ב-27 באוגוסט 2012 חברת התקליטים הד ארצי. הוא פורסם בפורמט תקליטור בלבד. באוסף כלולות כמה רצועות חדשות כמו "נועדנו", "מאחורי השער" ו"על כל עלה נושר (הלוואי הלוואי)". האוסף, דיסק סנטר
סנדוק לעג'ב

"סנדוק לעג'ב" הוא אלבום הבכורה של הזמר הישראלי חיים אוליאל. את האלבום הוציאה לאור בשנת 2000 חברת התקליטים הד ארצי. הוא פורסם בפורמט תקליטור בלבד, וכולל שירים בשפה העברית והערבית. האלבום סנדוק לעג'ב, בשירות הזרמת המוזיקה "ספוטיפיי" סנדוק לעג'ב באתר סטריאו ומונו
פריץ גבאואר

פריץ גבאואר (14 ביולי 1906 – 9 באוגוסט 1979) היה פושע נאצי, מפקד ינובסקה. גבאואר נולד וגדל בברסלאו. משנת 1920 הוא עבד כשוליה של מכונאי עד שנת 1924. בהמשך שנות ה-20 הוא עבד בחברת סימנס ומשנת 1928 בחברת הטלפוניה של שלזיה. בשנת 1930 הוא פוטר בעקבות המשבר הכלכלי העולמי ונותר מובטל עד 1933, אז החל לעבוד שוב אצל סימנס בגלוגוב. בשנת 1930 הצטרף גבאואר לאס אה ובשנת 1931 הצטרף למפלגה הנאצית ולאס אס. בשנת 1936 הוא עבר לעבוד באס אס מספר חודשים ולאחר מכן הוא עבד בחברת מטוסים ושוב בסימנס בברלין. בעקבות מבצע ברברוסה הוא הוצב בלבוב החל מאוגוסט 1941 ונהיה מפקד ינובסקה. על אכזריותו העידה ינינה אלטמן: "מפקדו הראשי של הקונצרן היה אובר־שטורמפירר פריץ גבאור ובתוקף תפקידו הגיע להמצאות גרמניות הראויות לציון. בקור של 20 מעלות היה ממית אנשים על־ידי קפיאה בחביות מים." ובמקום אחר: "גבאור נתן פקודה להוציא להורג כל הילדים הנמצאים בשטח הקסרקטינים בבתי המלאכה והוא במו ידיו הלך לתפוס את הילדים. הוא נתן פקודה לד"ר קורצרוק מנהל בית חולים במחנה ריכוז להמית תיניקות. הוא במו ידי חנק נשים וגברים בעזרת הצעיף שלו. הוא במו ידיו תלה אנשים. הוא במו ידיו זרק אסיר לתוך מרק רותח וגרם למותו. מספר האנשים שרצח במו ידיו אי שנרצחי לפי פקודותיו מגיע לאלפים. הוא הצטיין בסדיזם מכוער ההופך את האדם לחיית טרף." מפי הניצולים יוחסה לו האמירה: "אין לי תיאבון אם אינני הורג יהודי אחד לפני ארוחת הבוקר שלי" לאחר מלחמת העולם השנייה הוא התגורר בדסאו, עבד עבור שלטונות הכיבוש הסובייטי במזרח גרמניה ובשנת 1947 היה לחבר מפלגת האיחוד הסוציאליסטי של גרמניה. בשנת 1960 הוא נבחר להיות מזכיר עיר מגוריו, דסאו. בעקבות זאת, נפתחה חקירה לבדוק את עברו ומפחד תוצאותיה הוא ברח למערב גרמניה. לאחר ששמו עלה במשפט אייכמן, לחצה משטרת ישראל על מערב גרמניה לחפש אחריו. גבאואר נעצר בסוף 1961 והוחזק בכלא בזארבריקן, אך בשנת 1963 שוחרר בערבות, לאחר שהתביעה בזארבריקן קבעה שאין ראיות מספיקות להעמידו לדין. בשנת 1967 בעקבות ביקר בישראל של האחראי על העמדת נאצים לדין נבחן התיק של גבאואר מחדש. משפטו של גבאואר נפתח ב-17 בספטמבר 1970 ובתחילת 1971 הגיעו שלושה שופטים לישראל לשמוע בה עדויות נגד גבאואר. ב-29 ביוני 1971 הוא נדון למאסר עולם על רצח אסירים בינובסקה. הוא מת באוגוסט 1979. מדי־פיגול - קשרי־פיגול, קול העם, 11 ביולי 1962 ינינה אלטמן, שחרורו של מרצח נאצי, הצופה, 16 ביולי 1963 פושע נאצי ממשמידי יהודי גליציה - שוחרר "בערבות" בטרם החל המשפט, על המשמר, 23 ביוני 1963 יצהר פורטנוי, המצוד על פושעי מלחמה נאציים, למרחב, 12 בדצמבר 1962 מחאה חריפה נגד שיחרור הפושע הנאצי פריץ גבאואר בעצרת לזכר קדושי לבוב, חרות, 6 בספטמבר 1963 ישראל נוימן, יהודק שיתוף הפעולה בין גרמניה וישראל בחיפוש אחר פושעים נאציים, דבר, 19 באפריל 1967 יבואו לגבות עדויות נגד מפקד במחנה־ריכוז בלבוב, על המשמר, 21 בפברואר 1971
סימני סערה

סימני סערה הוא סינגל שהוקלט על ידי הזמר הישראלי חיים אוליאל. את השיר הוציאה לאור בשנת 2000 חברת התקליטים הד ארצי, והוא נכלל כרצועה השמינית באלבום הבכורה של הזמר, סנדוק לעג'ב. השיר נכתב על ידי שמעון אדף והולחן על ידי קובי אוז, שגם הפיק אותו לצד אוליאל ומאיר עמר. ב-4 ביוני 2000 הוצג כמועמד למצעד הפזמונים השבועי של רשת ג'. בשבוע לאחר מכן דורג במקום ה-16. ב-16 ביולי עלה למקום החמישי – המיקום הגבוה ביותר אליו הגיע. ב-10 בספטמבר, לאחר שלושה-עשר שבועות צעידה, יצא מהמצעד השבועי. במצעד הפזמונים העברי השנתי ה'תש"ס דורג במקום ה-29. סרטון השיר "סימני סערה" באתר יוטיוב מילות השיר "סימני סערה" באתר שירונט המצעד השבועי של רשת ג' מתאריך 4 ביוני 2000. פזמונט המצעד השבועי של רשת ג' מתאריך 11 ביוני 2000. פזמונט המצעד השבועי של רשת ג' מתאריך 16 ביולי 2000. פזמונט המצעד השבועי של רשת ג' מתאריך 10 בספטמבר 2000. פזמונט מצעד השנתי תש"ס (2000), פזמונט